**A****pstiprināts**

Iepirkuma komisijas

2018.gada 27.marta sēdē

1.protokols

**ATKLĀTA KONKURSA**

**„****Atkritumu smalcināšanas iekārtas ar konveijeru piegāde un uzstādīšana no atkritumiem iegūtā kurināmā sagatavošanai”,**

**identifikācijas Nr. JKP/2018/2**

**NOLIKUMS**

Jelgavā, 2018

1. VISPĀRĪGĀ INFORMĀCIJA

* 1. **Nolikumā lietotie jēdzieni**

***Konkurss*** – atklāta iepirkuma procedūra Publisko iepirkumu likuma 8.panta pirmās daļas 1.punkta kārtībā. Konkursu izsludina, publicējot paziņojumu par līgumu Iepirkumu uzraudzības biroja publikāciju vadības sistēmā un ievietojot Konkursa nolikumu Pasūtītāja mājaslapā: <http://www.komunalie.lv> sadaļā *– Iepirkumi*.

***Konkursa nosaukums:*** **„Atkritumu smalcināšanas iekārtas ar konveijeru piegāde un uzstādīšana no atkritumiem iegūtā kurināmā sagatavošanai”.**

***Konkursa identifikācijas numurs:*** **JKP/2018/2**

***EIS –*** Valsts reģionālās attīstības aģentūras pārziņā esoša valsts informācijas sistēma tīmekļvietnē [www.eis.gov.lv](http://www.eis.gov.lv), kas sastāv no e-izziņu, e-pasūtījumu, e-konkursu un e-izsoļu apakšsistēmām.

***Komisija*** – visus ar atklāta konkursa norisi saistītos jautājumus risina iepirkuma komisija, kas izveidota ar SIA “Jelgavas komunālie pakalpojumi” valdes locekļa 22.03.2018. rīkojumu Nr. 04-20/9.

***Pretendents*** – piegādātājs, kurš ir iesniedzis piedāvājumu.

***Ieinteresētais piegādātājs*** - Ieinteresētais piegādātājs ir persona, kas iepazinusies ar Nolikumu un ir ieinteresēta iesniegt piedāvājumu.

***Piegādātājs –*** pretendents, ar kuru noslēgts iepirkuma līgums.

***VID*** – Latvijas Republikas Valsts ieņēmumu dienests.

***VID EDS*** – Valsts ieņēmumu dienesta Elektroniskās deklarēšanas sistēma.

**1.2. Pasūtītājs**

**Sabiedrība ar ierobežotu atbildību „Jelgavas komunālie pakalpojumi”**

**vienotais reģistrācijas Nr. 43603022128**

**Juridiskā adrese: Dobeles šoseja 34, Jelgava, LV – 3007**

Tālr. Nr.: 63007720

Fakss: 63048961

Elektroniskā pasta adrese: [info@komunalie.lv](mailto:info@komunalie.lv)

**Kontaktpersona:**

SIA “Jelgavas komunālie pakalpojumi” valdes loceklis Alvils Grīnfelds, tālr. 63007720, fakss 63048961, elektroniskā pasta adrese [alvils@komunalie.lv](mailto:alvils@komunalie.lv)

* 1. **Konkursa priekšmets un apjoms**
     1. Konkursa priekšmets ir piegāde – Atkritumu smalcināšanas iekārtas ar konveijeru piegāde un uzstādīšana no atkritumiem iegūtā kurināmā sagatavošanai, saskaņā ar nolikuma 2.pielikumā “Tehniskā specifikācija / tehniskais piedāvājums” norādīto aprakstu.
     2. CPV kodi – 42996100-2 (smalcinātāji) un 42417220-0 (nepārtrauktas darbības lentes elevatori vai konveijeri)
     3. Paredzamā iepirkuma līgumcena līdz 350 000 EUR.
  2. **Līguma izpildes laiks un vieta**
     1. Konkursa rezultātā tiks slēgts Iepirkuma līgums ar izpildes laiku 2 (divi) mēneši no Iepirkuma līguma noslēgšanas dienas.
     2. Iepirkuma līguma izpildes vieta – Atkritumu šķirošanas stacija “Brakšķi”, Līvbērzes pagasts, Jelgavas novads.
  3. **Pretendents, kurš var iesniegt piedāvājumu:**
     1. piegādātājs, kas ir fiziska vai juridiska persona (turpmāk – pretendents);
     2. personālsabiedrība (pilnsabiedrība vai komandītsabiedrība) (turpmāk arī – pretendents).
     3. piegādātāju apvienība (turpmāk arī – pretendents). Pretendenta piedāvājumam jāpievieno visu piegādātāju apvienības dalībnieku parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi, norādīts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus piegādātāju apvienības dalībnieku vārdā. Vienošanās dokumentā jānorāda katra piegādātāju apvienības dalībnieka veicamo darbu daļu un apjomu % (procenti) no piedāvātās līgumcenas, kā arī jāapliecina, ka gadījumā, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu (saskaņā ar Civillikuma 2241. – 2280.pantam), nosakot biedru neaprobežotu un solidāru atbildību pret pasūtītāju iepirkuma līguma izpildei.

***2. KONKURSA nolikuma saņemšana, grozījumu veikšana un papildu informācijas sniegšana par nolikumĀ IEKĻAUTAJĀM PRASĪBĀM***

2.1. Nolikums ir brīvi un tieši elektroniski pieejams valsts elektroniskās informācijas sistēmas, kas sastāv no e-izziņu, e-pasūtījumu, e-konkursu un e-izsoļu apakšsistēmām (turpmāk – EIS), tīmekļvietnē www.eis.gov.lv e-konkursu apakšsistēmā Konkursu sadaļā un SIA “Jelgavas komunālie pakalpojumi” mājaslapā <http://www.komunalie.lv>, kā arī uz vietas Pasūtītāja birojā (nolikuma 1.2.punkts) darba dienās no plkst. 8.00 līdz plkst.17.00, pusdienas pārtraukums no plkst.12.00 līdz 13.00.

2.2. Ieinteresētais piegādātājs reģistrējas kā nolikuma saņēmējs EIS e-konkursu apakšsistēmā Konkursa sadaļā[[1]](#footnote-1) (<https://www.eis.gov.lv/EKEIS/Procurement/Edit/9449>) pēc tam, kad reģistrēts EIS kā EIS dalībnieks;

2.3. Ja Pasūtītājs izdarījis grozījumus nolikumā, par izdarītajiem grozījumiem Pasūtītājs ievieto informāciju EIS e-konkursu apakšsistēmā Konkursa sadaļā (<https://www.eis.gov.lv/EKEIS/Procurement/Edit/9449>) un SIA “Jelgavas komunālie pakalpojumi” mājaslapā <http://www.komunalie.lv> sadaļā – *Iepirkumi* pie Konkursa dokumentiem ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.

2.4. Papildu informāciju par nolikumā iekļautajām prasībām ieinteresētais piegādātājs pieprasa rakstveidā, nosūtot papildu informācijas pieprasījumu Pasūtītājam pa pastu vai iesniedzot personīgi SIA “Jelgavas komunālie pakalpojumi” administrācijas birojā (Dobeles šoseja 34, Jelgava), vai nosūtot elektroniski, izmantojot drošu elektronisko parakstu, uz elektroniskā pasta adresi: [info@komunalie.lv](mailto:info@komunalie.lv), vai iesniedzot EIS e-konkursu apakšsistēmā Konkursa sadaļā (<https://www.eis.gov.lv/EKEIS/Procurement/Edit/9449>). Pieprasījumā norāda Konkursa identifikācijas numuru un nosaukumu (sk. nolikuma 1.1. punktu).

2.5. Komisija pēc ieinteresētā piegādātāja rakstiska pieprasījuma sniedz papildu informāciju par nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Informāciju par uzdoto jautājumu un sniegto atbildi Pasūtītājs ievieto EIS e-konkursu apakšsistēmā Konkursa sadaļā (<https://www.eis.gov.lv/EKEIS/Procurement/Edit/9449>) un SIA “Jelgavas komunālie pakalpojumi” tīmekļvietnē <http://www.komunalie.lv> sadaļā “*Iepirkumi”* pie Konkursa dokumentiem. Ar brīdi, kad informācija ievietota EIS e-konkursu apakšsistēmā Konkursa sadaļā un SIA “Jelgavas komunālie pakalpojumi” tīmekļvietnē, uzskatāms, ka ieinteresētie piegādātāji ir saņēmuši papildu informāciju par nolikumu.

2.6. Papildu informācija par nolikumā iekļautajām prasībām pieprasāma tikai nolikumā noteiktajā kārtībā un termiņā un ieinteresētajam piegādātājam nav tiesību to pieprasīt kontaktpersonām. Kontaktpersonas Konkursa gaitā sniedz tikai organizatorisku informāciju par Konkursu.

1. ***Piedāvājuma iesniegšanas un atvēršanas kārtība***
   1. Pretendents piedāvājumuiesniedz **tikai elektroniski EIS e-konkursu apakšsistēmā1** **līdz 2018. gada 11.maijam plkst. 14.00**.
   2. **Ārpus EIS e-konkursu apakšsistēmas iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.**
   3. Ja no EIS uzturētāja (Valsts reģionālās attīstības aģentūras) saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus, Komisija pieņem lēmumu pagarināt piedāvājumu iesniegšanas termiņu un SIA “Jelgavas komunālie pakalpojumi” tīmekļvietnē <http://www.komunalie.lv> sadaļā *“Iepirkumi”* publicē informāciju par piedāvājumu iesniegšanas termiņa pagarināšanu. Ja no sistēmas uzturētāja saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Komisija pārtrauc Konkursu.
   4. Piedāvājumu atvēršanai Pasūtītājs rīko atklātu sanāksmi.
   5. Piedāvājumu atvēršanas sanāksme notiek SIA “Jelgavas komunālie pakalpojumi” administrācijas birojā (Dobeles šoseja 34, Jelgava), tūlīt pēc piedāvājumu iesniegšanas termiņa beigām.
   6. **Piedāvājumus atver vienlaikus EIS e-konkursu apakšsistēmā Konkursa sadaļā “Atvēršana”.** Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
   7. Pasūtītājs publicē EIS e-konkursu apakšsistēmā izveidoto pretendentu un to iesniegto piedāvājumu apkopojumu (pretendenta nosaukums, piedāvājuma iesniegšanas datums un laiks un finanšu piedāvājumā norādītā *vienības cenu* (EUR bez PVN).
2. PRETENDENTU IZSLĒGŠANAS NOTEIKUMI

|  |  |
| --- | --- |
| **4.1. Pasūtītājs izslēdz pretendentu no dalības Konkursā jebkurā no šādiem gadījumiem:** | **4.2. Pasūtītājs pārbaudi par pretendentu izslēgšanas gadījumu esamību veic:** |
| 4.1.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: (a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos; (b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi; (c) krāpšana, piesavināšanās vai noziedzīgi iegūtu līdzekļu legalizēšana; (d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai; (e) cilvēku tirdzniecība; (f) izvairīšanās no nodokļu un tiem pielīdzināto maksājumu samaksas *(pēdējo trīs gadu laikā no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz piedāvājuma iesniegšanas dienai)*; | 4.2.1. Ministru kabineta noteiktajā kārtībā no Iekšlietu ministrijas Informācijas centra (Sodu reģistra), izmantojot Ministru kabineta noteikto informācijas sistēmu ([www.eis.gov.lv](http://www.eis.gov.lv));  Ārvalstīs reģistrēts pretendents iesniedz dokumentus atbilstoši Publisko iepirkumu likuma 42.panta desmitajā un divpadsmitajā daļā noteiktajam. |
| 4.1.2. ir konstatēts, ka pretendentam **2018.gada 11.maijā** (piedāvājumu iesniegšanas termiņa pēdējā dienā) vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* ievērojot nolikuma 9.5.3. apakšpunktā minēto; | 4.2.2. Ministru kabineta noteiktajā informācijas sistēmā saskaņā ar Valsts ieņēmuma dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju ([www.eis.gov.lv](http://www.eis.gov.lv));  Ārvalstī reģistrēts pretendents iesniedz attiecīgās valsts kompetentās iestādes izsniegtu izziņu un citus dokumentus un pasūtītājs tos pieņem un atzīst, ja tie izdoti ne agrāk kā sešus mēnešus pirms piedāvājuma iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. |
| 4.1.3. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts; | 4.2.3. Ministru kabineta noteiktajā kārtībā no Uzņēmumu reģistra, izmantojot Ministru kabineta noteikto informācijas sistēmu ([www.eis.gov.lv](http://www.eis.gov.lv)); |
| 4.1.4. Konkursa dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem; | 4.2.4. Izvērtējot pretendenta piedāvājumā iekļauto **apliecinājumu**, kas izstrādātsatbilstoši nolikuma 1.pielikuma formai; |
| 4.1.5. Pretendentam ir konkurenci ierobežojošas priekšrocības Konkursā, ja tas vai ar to saistīta juridiskā persona iesaistījās Konkursa sagatavošanā saskaņā ar PIL [18. panta](https://likumi.lv/doc.php?id=287760#p18) ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība Konkursa sagatavošanā neierobežo konkurenci; | 4.2.5. Izvērtējot pretendenta piedāvājumā iekļauto **apliecinājumu**, kas izstrādātsatbilstoši nolikuma 1.pielikuma formai; |
| 4.1.6. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi; *(pēdējo 12 mēnešu laikā no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai)*; | 4.2.6. Ministru kabineta noteiktajā kārtībā no Iekšlietu ministrijas Informācijas centra (Sodu reģistra), izmantojot Ministru kabineta noteikto informācijas sistēmu ([www.eis.gov.lv](http://www.eis.gov.lv)); |
| 4.1.7. Pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā: (a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī *(pēdējo trīs gadu laikā no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz piedāvājuma iesniegšanas dienai)*; (b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu *(pēdējo 12 mēnešu laikā no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai)*; | 4.2.7. Ministru kabineta noteiktajā kārtībā no Iekšlietu ministrijas Informācijas centra (Sodu reģistra), izmantojot Ministru kabineta noteikto informācijas sistēmu ([www.eis.gov.lv](http://www.eis.gov.lv)); |
| 4.1.8. Pretendents ir sniedzis nepatiesu informāciju, lai apliecinātu atbilstību pretendentu kvalifikācijas prasībām, vai nav sniedzis Pasūtītāja pieprasīto informāciju; | 4.2.8. Izvērtējot pretendenta piedāvājumā iekļauto **apliecinājumu**, kas izstrādātsatbilstoši nolikuma 1.pielikuma formai; |

* 1. Ja pretendents balstās uz **apakšuzņēmēja** spējām, Pretendents attiecīgo apakšuzņēmēju norāda apliecinājumā, kas izstrādāts atbilstoši nolikuma 1.pielikuma formai. Ja Pretendents balstās uz apakšuzņēmēja spējām:
     1. apakšuzņēmējs paraksta apliecinājumu atbilstoši nolikuma 1.pielikuma formai personīgi (ja apakšuzņēmējs ir fiziska persona) vai apakšuzņēmēja pārstāvis ar publiski reģistrētām pārstāvības tiesībām (ja apakšuzņēmējs ir juridiska persona), vai apakšuzņēmēja pilnvarota persona, pievienojot pilnvaru;
     2. pretendents paraksta apliecinājumu atbilstoši nolikuma 1.pielikuma formai, apliecinot, ka iepirkuma līguma izpildei nepieciešamie apakšuzņēmēja resursi būs pieejami visu iepirkuma līguma izpildes laiku;
     3. uz apakšuzņēmēju attiecas nolikuma 4.1.2. – 4.1.7. punktos noteiktie pretendentu izslēgšanas gadījumi.
  2. Ja piedāvājumu iesniedz **piegādātāju apvienība vai personālsabiedrība**, uz katru no piegādātāju apvienības dalībniekiem vai personālsabiedrības biedriem attiecas nolikuma 4.1.1. – 4.1.7. punktos noteiktie pretendentu izslēgšanas gadījumi un pretendents piedāvājumā iekļauj apliecinājumu, ka iepirkuma līguma izpildei nepieciešamie resursi ir piegādātāju apvienības vai personālsabiedrības rīcībā un tie būs pieejami visu iepirkuma līguma izpildes laiku.
  3. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Pretendentam jāiesniedz šis dokuments arī par katru personu, uz kuras iespējām tas balstās, kā arī par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Eiropas vienotais iepirkuma procedūras dokuments ir pieejams aizpildīšanai Eiropas Komisijas tīmekļa vietnē: <https://ec.europa.eu/tools/espd/filter?lang=lv>. Piegādātāju apvienība vai personālsabiedrība iesniedz atsevišķu Eiropas vienoto iepirkuma procedūras dokumentu par katru tās dalībnieku vai biedru.
  4. Ja pretendents, piegādātāju apvienības dalībnieks vai personālsabiedrības biedrs (ja piedāvājumu iesniedz piegādātāju apvienība vai personālsabiedrība) atbilst nolikuma 4.1.1., 4.1.3. – 4.1.7. punktos noteiktajam izslēgšanas gadījumam, pretendents norāda to piedāvājumā un iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

1. ***PRASĪBAS TEHNISKAJAM PIEDĀVĀJUMAM UN PRETENDENTA PROFESIONĀLAJĀM SPĒJĀM***

|  |  |
| --- | --- |
| **5.1. Prasības tehniskajam piedāvājumam un profesionālajām spējām:** | **5.2. Tehniskā piedāvājuma prasību un profesionālo spēju izpildi apliecinoši dokumenti:** |
| 5.1.1. Pretendentam tehniskais piedāvājums jāsagatavo, atbilstoši Nolikuma 2. pielikumam “TEHNISKĀ SPECIFIKĀCIJA / TEHNISKAIS PIEDĀVĀJUMS”, ievērojot tajā noteiktās prasības. | 5.2.1. Tehniskais piedāvājums, kas izstrādāts atbilstoši nolikuma 2.pielikuma formai. |

6. PRASĪBAS FINANŠU PIEDĀVĀJUMAM

6.1. Pretendents finanšu piedāvājumu izstrādā elektroniski, EIS e-konkursu apakšsistēmā Konkursa sadaļā (<https://www.eis.gov.lv/EKEIS/Procurement/Edit/9449>) “Finanšu piedāvājums” attiecīgajai iepirkuma daļai aizpildot ievadlauku “Cena”.

* 1. Pretendents finanšu piedāvājumā norāda cenu ar precizitāti divas zīmes aiz komata.
  2. Finanšu piedāvājumā pretendents norāda cenu par konkursa iepirkuma priekšmetu, ievērojot šādus nosacījumus:
     1. konkursa iepirkuma priekšmeta cenā ir ietvertas visas izmaksas, kas saistītas ar pasūtītāja izstrādātajai tehniskajai specifikācijai atbilstošas preces piegādi un uzstādīšanu kā arī ar līguma saistību izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
     2. konkursa iepirkuma priekšmeta cenā ir ietvertas piegādes un uzstādīšanas izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar konkursa iepirkuma priekšmeta kvalitātes un garantijas nodrošināšanu saistītās izmaksas;
     3. konkursa iepirkuma priekšmeta vienības cena ir fiksēta uz visu iepirkuma līguma darbības laiku un nevar tikt mainīta;
     4. konkursa iepirkuma priekšmeta cenā ir ietverti arī tādi riski kā likumdošanas izmaiņu risks, konkursa iepirkuma priekšmeta pašizmaksas (tajā skaitā arī materiālu, darbaspēka) sadārdzinājuma risks.
  3. Visas pretendenta izmaksas, kas saistītas ar Konkursa iepirkuma priekšmetu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie iepirkuma līguma noslēgšanas un tā darbības laikā.
  4. Pretendentam ir tiesības iesniegt tikai vienu finanšu piedāvājumu. Pretendents nedrīkst iesniegt piedāvājumu variantus.

1. ***PIEDĀVĀJUMA SAGATAVOŠANA***

**7.1. Prasības piedāvājuma saturam un dokumentu formātam**

* + 1. Pretendents elektroniski iesniedz šādus **dokumentus (veidnes pieejamas EIS e-konkursu apakšsistēmā Konkursa sadaļā)**:

|  |  |  |  |  |
| --- | --- | --- | --- | --- |
| **Punkts** | **Iesniedzamais dokuments** | **Veidnes**  (aizpilda EIS e-konkursu apakšsistēmā Konkursa sadaļā ievietoto veidni vai aizpilda ievadlauku “Cena”) | **Atļauts pievienot** | **Elektroniskā dokumenta izstrādei un noformēšanai izmantojamie formāti** |
| 7.1.1.1. | **apliecinājums** | atbilstoši nolikuma 1.pielikuma veidnei | Vienu datni | Izstrādā un noformē jebkādā formātā, piemēram:  DOCX, ODT, XLSX, ODS, PDF, PNG, TIFF, JPEG, atbilstoši nolikuma prasībām (7.2. punkts) |
| 7.1.1.2. | **pilnvara**, kas apliecina tās personas, kura parakstījusi piedāvājumu, tiesības pārstāvēt attiecīgo Pretendentu (ja pārstāvības tiesības nav publiski reģistrētas) | - | Vairākas datnes | Izstrādā un noformē jebkādā formātā, piemēram:  DOCX, ODT, XLSX, ODS, PDF, PNG, TIFF, JPEG, atbilstoši nolikuma prasībām (7.2. punkts) |
| 7.1.1.3. | **tehniskais piedāvājums** | atbilstoši nolikuma 2.pielikuma veidnei | Vienu datni | Izstrādā un noformē jebkādā formātā, piemēram:  DOCX, ODT, XLSX, ODS, PDF, PNG, TIFF, JPEG, atbilstoši nolikuma prasībām (7.2. punkts) |
| 7.1.1.4. | **finanšu piedāvājums** | Cenas ievadlauks EIS | - | - |
| 7.1.1.5. | **nolikuma 4.3., 4.4. punktā noteiktie dokumenti**, ja pastāv attiecīgi apstākļi | - | Vairākas datnes | Izstrādā un noformē jebkādā formātā, piemēram:  DOCX, ODT, XLSX, ODS, PDF, PNG, TIFF, JPEG, atbilstoši nolikuma prasībām (7.2. punkts) |
| 7.1.1.6. | nolikuma 4.6.punktā noteiktais **skaidrojums un pierādījumi pretendenta uzticamības atjaunošana**i, ja pastāv attiecīgi apstākļi | - | Vairākas datnes | Izstrādā un noformē jebkādā formātā, piemēram:  DOCX, ODT, XLSX, ODS, PDF, PNG, TIFF, JPEG, atbilstoši nolikuma prasībām (7.2. punkts) |

* 1. **Prasības piedāvājuma noformējumam**

Pretendents piedāvājumu **izstrādā un iesniedz elektroniski EIS e-konkursu apakšsistēmā Konkursa sadaļā**, ievērojot šādus noteikumus:

* + 1. aizpildot EIS e-konkursu apakšsistēmā Konkursa sadaļā ievietotās veidnes, pretendents izmanto EIS e-konkursu apakšsistēmā piedāvātos rīkus;
    2. augšupielādējot datnes EIS e-konkursu apakšsistēmā Konkursa sadaļā, pretendents atbild par dokumenta atvēršanas un nolasīšanas iespējām;
    3. pretendents izstrādā piedāvājumu, neapdraudot EIS e-konkursu apakšsistēmas darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai, ja piedāvājums ir šifrēts un nav atverams, Komisija neizskata pretendenta piedāvājumu un izslēdz pretendentu no dalības Konkursā;
    4. visus piedāvājumu veidojošos dokumentus pretendents izstrādā elektroniski latviešu valodā un noformē saskaņā ar normatīvajiem aktiem, kas attiecas uz papīra un elektronisko dokumentu izstrādāšanu un noformēšanu:
       1. Dokumentu juridiskā spēka likums;
       2. Ministru kabineta 28.09.2010. noteikumi Nr. 916 “Dokumentu izstrādāšanas un noformēšanas kārtība”;
       3. Elektronisko dokumentu likums;
       4. Ministru kabineta 28.06.2005. noteikumi Nr. 473 „[Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām](https://likumi.lv/ta/id/111613-elektronisko-dokumentu-izstradasanas-noformesanas-glabasanas-un-aprites-kartiba-valsts-un-pasvaldibu-iestades-un-kartiba-kada-n...)”.
    5. Ārvalstu publisko reģistru izsniegtos dokumentus pretendents var iesniegt svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents. Pretējā gadījumā Komisija var uzskatīt, ka dokuments nav iesniegts;
    6. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona;
    7. pretendents paraksta piedāvājumu ar drošu elektronisko parakstu vai ar EIS piedāvāto elektronisko parakstu;
    8. pretendents ar vienu drošu elektronisko parakstu var parakstīt visus piedāvājuma dokumentus kā vienu kopumu.

1. ***Pretendentu un piedāvājumU IZVĒRTĒŠANAS KĀRTĪBA***
   1. Pēc piedāvājumu atvēršanas Komisija slēgtā sēdē izvērtē iesniegto piedāvājumu noformējumu, veic piedāvājumu atbilstības pārbaudi un pretendentu izslēgšanas noteikumu pārbaudi, un lemj par iepirkuma līguma slēgšanas tiesību piešķiršanu.
   2. **Piedāvājumu noformējuma pārbaude**
      1. Komisija izvērtē, vai piedāvājums sagatavots un noformēts atbilstoši nolikuma 7.2.punktā noteiktajām piedāvājuma noformējuma prasībām un pieņem attiecīgu lēmumu.
      2. Komisija publiskajā datubāzē *“Lursoft”* pārliecinās par pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
      3. Konstatējot atkāpes no Konkursa nolikuma 7.2.punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība nolikuma prasībām ir pamats pretendenta izslēgšanai no turpmākās dalības Konkursā un pretendenta piedāvājuma neizskatīšanai.
      4. Komisija turpmāk noteiktajā secībā izvērtē, vai katra pretendenta finanšu piedāvājums izstrādāts atbilstoši nolikuma 6.punktā noteiktajām finanšu piedāvājuma prasībām, un pieņem attiecīgu lēmumu:
         1. ja pretendents iesniedz piedāvājuma variantus (nolikuma 6.5.punkts), Komisija neizskata nevienu no iesniegtajiem piedāvājumu variantiem;
         2. ja pretendents finanšu piedāvājuma sagatavošanā neievēro nolikuma 6.punktā noteikto kārtību vai finanšu piedāvājumā nav norādījis visu piedāvājuma vērtēšanai nepieciešamo informāciju, Komisija neizskata pretendenta finanšu piedāvājumu.
   3. **Piedāvājumu atbilstības pārbaude tehniskajam piedāvājumam un profesionālajām spējām:**
      1. Komisija piedāvājumu atbilstības pārbaudi veic attiecībā uz katra pretendenta piedāvājumu.
      2. Komisija veic piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta piedāvājuma atbilstību nolikuma 5.1.1.punkta prasībai.
      3. Pretendenta piedāvājuma neatbilstība nolikuma 5.1.1.punkta prasībai vai nolikumā noteiktās informācijas nesniegšana ir pamats Pretendenta izslēgšanai no turpmākās dalības Iepirkumā un Pretendenta piedāvājuma neizskatīšanai.
   4. **Pretendentu, kuriem būtu piešķiramas iepirkuma līguma slēgšanas tiesības, noteikšana**
      1. Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai cenu – pretendenta finanšu piedāvājumā norādīto *vienības cenu*, *EUR*, bez PVN.
      2. Pasūtītājs pārbauda, vai piedāvājumā nav aritmētisku kļūdu, PIL 41.panta devītās daļas kārtībā.
      3. Komisija nosaka pretendentu, kuram būtu piešķiramas iepirkuma līguma slēgšanas tiesības ar zemāko piedāvāto *vienības cenu EUR*, bez PVN.
   5. **Pretendentu izslēgšanas noteikumu pārbaude** 
      1. Komisija veic pretendentu izslēgšanas noteikumu pārbaudi attiecībā uz pretendentu, kuram būtu piešķiramas iepirkuma līguma slēgšanas tiesības (nolikuma 8.4.3.punkts).
      2. Pēc Ministru kabineta noteiktajā kārtībā iegūtās informācijas, izmantojot Ministru kabineta noteikto informācijas sistēmu un pretendenta piedāvājumā iekļautā apliecinājuma (nolikuma 4.2.4., 4.2.5., 4.2.8.punkts) Komisija pārbauda, vai uz pretendentu nav attiecināmi nolikuma 4.1.punktā noteiktie gadījumi pretendentu izslēgšanai no dalības Konkursā. Ja uz pretendentu attiecināms kāds no nolikuma 4.1.punktā noteiktajiem pretendentu izslēgšanas gadījumiem vai pretendents nav iesniedzis visu nolikumā pieprasīto informāciju, Komisija izslēdz pretendentu no dalības Konkursā.
      3. Ja Pasūtītājs, pārbaudot nolikuma 4.1.2.punktā noteiktā pretendentu izslēgšanas gadījuma esamību, konstatē, ka saskaņā ar Ministru kabineta noteiktajā informācijas sistēmā esošo informāciju pretendentam, tā apakšuzņēmējam (nolikuma 4.3.punkts), pretendenta norādītajai personai, uz kuras iespējām pretendents balstās, lai tā kvalifikācija atbilstu Konkursā noteiktajām prasībām (nolikuma 5. punkts) vai piegādātāju apvienības dalībniekam vai personālsabiedrības biedram (ja piedāvājumu iesniedz piegādātāju apvienība vai personālsabiedrība) (nolikuma 4.4.punkts), **2018. gada 11.maijā** (piedāvājuma iesniegšanas termiņa pēdējā dienā) vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, Pasūtītājs par konstatēto parādu informē pretendentu un nosaka termiņu – 10 dienas pēc informācijas nosūtīšanas dienas –, līdz kuram iesniedzams apliecinājums saskaņā ar PIL 42. panta piekto daļu. Ja noteiktajā termiņā pretendents apliecinājumu neiesniedz, Komisija izslēdz pretendentu no dalības Konkursā.
      4. Pasūtītājs pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 procenti no kopējās līguma vērtības, ja tas atbilst nolikuma 4.1.2.-4.1.7. punktos minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par Konkursā noteiktajām prasībām atbilstošu apakšuzņēmēju, pasūtītājs izslēdz pretendentu no dalības Konkursā.
      5. Ja pretendents vai personālsabiedrības biedrs (ja piedāvājumu iesniedz personālsabiedrība) atbilst kādam nolikuma 4.1.punktā noteiktajam izslēgšanas gadījumam un pretendents piedāvājumā ir sniedzis skaidrojumu un pierādījumus pretendenta uzticamības atjaunošanai (nolikuma 4.7.punkts), Komisija tos izvērtē, ņemot vērā noziedzīga nodarījuma vai pārkāpuma smagumu un konkrētos apstākļus, un pieņem lēmumu par pretendenta veikto pasākumu pietiekamību uzticamības atjaunošanai un līdzīgu gadījumu novēršanai nākotnē. Ja pretendents neiesniedz skaidrojumu un pierādījumus, Komisija izslēdz pretendentu no dalības Konkursā.
      6. Ja piedāvājumu iesniedz piegādātāju apvienība vai personālsabiedrība, Komisija pārbauda, vai pretendents ir izpildījis nolikuma 4.4.punkta noteikumus.
      7. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un **kura ir reģistrēta vai pastāvīgi dzīvo ārvalstī**, vai uz ārvalstī reģistrētu vai pastāvīgi dzīvojošu pretendentu, piegādātāju apvienības dalībnieku vai personālsabiedrības biedru neattiecas nolikuma 4.1.1. – 4.1.8.punktā noteiktie pretendentu izslēgšanas nosacījumi, Komisija izvērtē pretendenta iesniegtās attiecīgo kompetento institūciju izziņas, kas apliecina, ka uz to neattiecas nolikuma 4.1.1. – 4.1.8.punktā noteiktie gadījumi. Ja pretendents attiecīgas izziņu vai skaidrojumu piedāvājumā nav iekļāvis, Pasūtītājs pieprasa to iesniegt, nosakot termiņu ne īsāku par 10 darbdienām pēc pieprasījuma nosūtīšanas dienas. Ja pretendents noteiktajā termiņā izziņu vai skaidrojumu neiesniedz, Komisija izslēdz pretendentu no turpmākās dalības Konkursā.
   6. **Nepamantoti lētu piedāvājumu pārbaude**
      1. Komisija izvērtē, vai tā pretendenta, kuram būtu piešķiramas iepirkuma līguma slēgšanas tiesības (nolikuma 8.4.3.punkts), piedāvājums nav nepamatoti lēts – par norādīto cenu nav iespējams izpildīt iepirkuma līguma noteikumus.
      2. Ja Komisijai rodas šaubas, ka konkrētais pretendenta piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem saskaņā ar PIL 53.pantu.
      3. Komisija pēc pretendenta rakstiska pamatojuma saņemšanas izvērtē piedāvājuma cenas pamatotību un pieņem lēmumu par pretendenta turpmāko dalību Konkursā. Ja pretendents neiesniedz pieprasīto informāciju, Komisija izslēdz pretendentu no dalības Konkursā.
2. ***Lēmuma pieņemšana par IEPIRKUMA LĪGUMA slēgšanas tiesību piešķiršanu***
   1. Komisija lemj par iepirkuma līguma slēgšanas tiesību piešķiršanu pretendentam, kuram atbilstoši Komisijas lēmumam būtu piešķiramas iepirkuma līguma slēgšanas tiesības (nolikuma 9.4.3. un 9.4.4.punkts) un uz kuru neattiecas nolikuma 4.1.1. – 4.1.8. punktā noteiktie pretendentu izslēgšanas gadījumi.
   2. Ja izraudzītais pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt iepirkuma līgumu ar nākamo pretendentu, kura piedāvājums ir saimnieciski visizdevīgākais piedāvājums, atbilstoši nolikuma 8.4.3. un 8.4.4.punktam, kā arī uz kuru neattiecas nolikuma 4.1.1. – 4.1.8. punktā noteiktie pretendentu izslēgšanas gadījumi.
   3. Par atteikšanos slēgt iepirkuma līgumu ar Pasūtītāju uzskatāmi šādi gadījumi:
      1. pretendents rakstiski paziņo Komisijai par iesniegtā piedāvājuma atsaukšanu;
      2. pretendents neierodas noslēgt iepirkuma līgumu Pasūtītāja paziņojumā par iepirkuma līgumu slēgšanu noteiktajā termiņā;
   4. Pirms lēmuma pieņemšanas par iepirkuma līgumu noslēgšanu ar nākamo pretendentu, kura piedāvājums ir saimnieciski visizdevīgākais piedāvājums, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt iepirkuma līgumu slēgšanas tiesību piešķiršanu.
   5. Par nolikuma 10.1.punktā minēto lēmumu Pasūtītājs triju darbdienu laikā rakstveidā paziņo pretendentiem, ievērojot spēkā esošo normatīvo aktu prasības. Pretendents, kas apliecinājumā atbilstoši nolikuma 1.pielikuma formai norādījis elektroniskā pasta adresi, saņem paziņojumu par Konkursa rezultātiem elektroniski, uz norādīto elektroniskā pasta adresi.
3. Iepirkuma līgums
   1. Iepirkuma līgums (3.pielikums) nosaka visas tiesiskās attiecības starp Pasūtītāju un Pretendentu (Piegādātāju) attiecībā uz Konkursa priekšmeta (piegādes) veikšanu, tajā atrunāta piegādes izpildes kārtība, kā arī pušu savstarpējās tiesības un pienākumi.
   2. Iepirkuma līguma projekta noteikumi attiecināmi uz visiem Pretendentiem vienlīdzīgi. Iesniedzot piedāvājumu, Pretendents apliecina, ka gadījumā, ja piedāvājums tiks atzīts par piedāvājumu ar viszemāko cenu, slēgs Iepirkuma līgumu atbilstoši Iepirkuma nolikumam pievienotajam Iepirkuma līguma projektam.
   3. Iepirkuma rezultātā noslēgtais Iepirkuma līgums ir brīvas pieejamības informācija PIL noteiktajā apjomā.
   4. Pretendenta finanšu piedāvājumā norādītā cena Iepirkuma līguma noslēgšanas gadījumā ir līgumcena.
   5. Ja Iepirkuma līgums slēdzams ar fizisku personu, kura nav reģistrējusies VID kā saimnieciskās darbības veicēja, fiziskajai personai ir pienākums pirms Iepirkuma līguma noslēgšanas reģistrēties VID kā nodokļu maksātājai – saimnieciskās darbības veicējai. Nodokļa maksātāja reģistrācijas apliecības kopijas vai cita reģistrāciju apliecinoša dokumenta neiesniegšanu noteiktajā termiņā Pasūtītājs uzskata par atteikšanos noslēgt Iepirkuma līgumu.
4. Komisijas tiesības un pienākumi

**12.1. Komisijai ir tiesības:**

* + 1. izdarīt grozījumus Konkursa nolikumā PIL 35.panta trešajā daļā noteiktā kārtībā;
    2. jebkurā Konkursa stadijā izslēgt pretendentu no turpmākās dalības Konkursā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    3. piedāvājumu noformējuma pārbaudē, piedāvājumu atbilstības pārbaudē, pretendentu kvalifikācijas pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
    4. pieprasīt, lai pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, piedāvājumu atbilstības pārbaudei, pretendentu kvalifikācijas pārbaudei, kā arī piedāvājumu vērtēšanai un salīdzināšanai;
    5. pieprasīt pretendentam iesniegt dokumenta oriģinālu, ja Komisijai rodas šaubas par iesniegtās dokumenta kopijas autentiskumu;
    6. pieņemt motivētu lēmumu piešķirt iepirkuma līguma slēgšanas tiesības, izbeigt vai pārtraukt Konkursu pilnībā, neizvēloties nevienu piedāvājumu.

**12.2. Komisijai ir pienākumi:**

12.2.1.nodrošināt visiem ieinteresētajiem piegādātājiem pieejamību informācijai par izdarītajiem grozījumiem nolikumā un sniegto papildu informāciju par nolikumu;

12.2.2. pēc ieinteresētā piegādātāja pieprasījuma sniegt papildu informāciju par nolikumu;

12.2.3.vērtēt pretendentus un to iesniegtos piedāvājumus saskaņā ar PIL un nolikumu;

12.2.4.piedāvājumu izvērtēšanas laikā līdz Konkursa rezultātu paziņošanai nesniegt informāciju par piedāvājumu vērtēšanas procesu;

12.2.5.triju darba dienu laikā vienlaikus informēt visus pretendentus par Komisijas pieņemto lēmumu attiecībā uz iepirkuma līguma slēgšanu, nosūtot informāciju elektroniski, uz pretendenta apliecinājumā norādīto elektroniskā pasta adresi. Ja elektroniskā pasta adrese apliecinājumā nav norādīta, informāciju par Konkursa rezultātiem nosūta pa pastu vai faksu.

1. Pretendenta tiesības un pienākumi

**13.1. Pretendentam ir tiesības:**

13.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu pilnībā vai daļēji, rakstiski par to paziņojot Komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums, papildus uz aploksnes norādot attiecīgi „PIEDĀVĀJUMA GROZĪJUMI” vai „PIEDĀVĀJUMA ATSAUKUMS”;

13.1.2. pieprasīt papildu informāciju par nolikumu, ievērojot nolikuma 2.3. un 2.4.punkta noteikumus;

13.1.3. piedalīties piedāvājumu atvēršanas sanāksmē;

13.1.4.piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14.panta otro daļu, un Pasūtītājam to nebūs tiesības atklāt citiem pretendentiem.

**13.2. Pretendentam ir pienākumi:**

13.2.1.sagatavot piedāvājumu atbilstoši nolikuma noteikumiem, ievērot Pasūtītāja norādījumus attiecībā uz nolikumam pievienoto paraugformu (apliecinājums, tehniskais piedāvājums, finanšu piedāvājums) aizpildīšanu. Gadījumā, ja pretendents konstatē pretrunas nolikumā, par tām pretendentam ir pienākums informēt Pasūtītāju un prasīt skaidrojumu;

13.2.2. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt;

13.2.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt pieprasītos dokumentus;

13.2.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;

13.2.5. sekot līdzi EIS tīmekļvietnē [www.eis.gov.lv](http://www.eis.gov.lv) e-konkursu apakšsistēmā publicētajai informācijai par Konkursu un SIA “Jelgavas komunālie pakalpojumi” mājaslapā [www.komunalie.lv](http://www.komunalie.lv) sadaļā “Iepirkumi”;

13.2.6. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēgt iepirkuma līgumu.

***14. Pielikumi***

1.pielikums – Apliecinājuma paraugforma;

2.pielikums – Tehniskā specifikācija/tehniskā piedāvājuma forma;

3.pielikums – Iepirkuma līguma projekts.

1. Sk. informāciju par reģistrāciju Konkursa nolikuma saņemšanai <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)